stanford-oval/wikipedia huggingface dataset:
Isis (järjestö)
Varustus

Isisin taistelijat ovat nykyaikaisesti varustettuja ja pystyvät tehokkaaseen, kurinalaiseen sodankäyntiin. Järjestö on kehittynyt asteittaisesti terroristijärjestöstä yhä enemmän tehokkaaksi puolisotilaalliseksi armeijaksi, joka on taitava kaupunkisissisodassa. Isisillä on satojen miljoonien eurojen omaisuus. Järjestö värvää taistelijoita eri puolilta maailmaa. Isis on saanut nykyaikaista amerikkalaista aseistusta sotasaaliina Irakin armeijalta. Ammuksia, joita voi taistelujen aikana kulua kymmeniätuhansia päivässä, Isis ostaa pimeiltä markkinoilta. Asekauppiaat, joiden asiakas Isis on, ostavat ammuksia Isiksen vihollisilta, eli Assadin hallinnolta, sitä vastaan taistelevilta kapinallisilta sekä irakilaisilta. Erään asekauppiaan mukaan Isis voisi ostaa myös israelilaisia tuotteita, mutta niitä ei ole helposti saatavilla.
Isisillä tiedetään olevan tai olleen seuraavanlaista sotilaskalustoa:
Varustus > Jalkaväki

AK-47 rynnäkkökivääri
AKM-rynnäkkökivääri
PKM-konekivääri
DŠK-konekivääri
Milkor MGL -kranaattikonekivääri
RPG-7 sinko
M79 Osa sinko
HJ-8 panssarintorjuntaohjus
9M111 Fagot -panssarintorjuntaohjus
FIM-92 Stinger -ilmatorjuntaohjus
Strela-2 ilmatorjuntaohjus
Varustus > Ajoneuvot

M1 Abrams taistelupanssarivaunu, käytetty joidenkin lähteiden mukaan kurdeja vastaan.
T-72-taistelupanssarivaunu, käytössä arviolta 5 − 10
T-55-taistelupanssarivaunu, käytössä arviolta 30
Humvee-sotilasajoneuvo
Varustus > Tykistö

130 mm kanuuna M-46
M198 haupitsi
BM-21 raketinheitin
ZU-23-2 ilmatorjuntakanuuna
37 mm automaattinen ilmatorjuntatykki M/1939 61-K
Aiheesta muualla

Wikimedia Commonsissa on kuvia tai muita tiedostoja aiheesta .
Säilynoja, Juhana: Lähi-idän kauhu ISIS on julma ja rikas terroristijärjestö Elävä arkisto.  9.7.2015. Yleisradio. Viitattu 21.1.2016.
Pesonen, Hannu: ”Agentti 31” soluttautui Isisiin ja esti kymmeniä iskuja, mutta sitten hän teki ratkaisevan virheen  8.7.2024. Yleisradio. Viitattu 21.7.2024.
Salloum, Raniah: Finanzbericht der Terrormiliz: Öl, Gas, Raub - die Geldquellen des "Islamischen Staats" Der Spiegel.  7.10.2015. (saksaksi)
What is 'Islamic State'? BBC News.  2.12.2015. BBC. Viitattu 21.1.2016. (englanniksi)
Isisin lippu. Ylhäällä arab. لا إله إلا الله, lā ilāha illā llāh, 'Ei ole muuta jumalaa kuin Jumala', ensimmäinen lause islamin uskontunnustuksesta šahadasta; alhaalla profeetta Muhammedin sinetti, arab. محمد رسول الله, Muḥammadun rasūlu llah, 'Muhammed on Jumalan profeetta', joka on šahadan toinen lause.
Kartta Irakin, Libanonin ja Syyrian tilanteesta.
 Klikkaa kuvaa tai paina selaimesi päivitä-nappia, jos haluat nähdä animaation.
  Isis
  Syyrian kurdit
  Irakin kurdit
  Irakin hallitus
  Syyrian hallitus
  Libanonin hallitus
  Jabhat al-Nusra
  Hizbollah
  Syyrian oppositio
  Kiistelty alue
Irakin armeijan T-55-panssarivaunu, jollaisia Isis on vallannut useita kymmeniä.
Portugalinnokkasärki

| Portugalinnokkasärki |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Aitotumaiset Eukarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Lahko::  Karppikalat Cypriniformes
Heimo::  Särjet Leuciscidae
Suku::  Iberochondrostoma
Laji::  lusitanicum
Kaksiosainen nimi
 Iberochondrostoma lusitanicum  (Collares-Pereira, 1980) 
Katso myös
   Portugalinnokkasärki Commonsissa 
Infobox OKVirheellinen NIMI-arvoVirheellinen IUCN-arvo: 
Portugalinnokkasärki (Iberochondrostoma lusitanicum) on särkiin kuuluva kalalaji. Lajia tavataan uhanalaisena Portugalissa.
Koko ja ulkonäkö

Portugalinnokkasärki voi kasvaa suurimmillaan 14–15 cm pitkäksi. Laji on ruumiinmuodoltaan litteä ja pitkänomainen. Se eroaa muista sukunsa lajeista suomujen lukumäärän ja silmien halkaisijaa kapeamman kuonon perusteella. Portugalinnokkasärjen selkä on tumman ruskehtavaharmaa ja vaalenee vatsaa kohden hopeaiseksi. Evät ovat läpikuultavat.
Levinneisyys ja elintavat

Portugalinnokkasärki elää Sado- ja Tajojokien sivujoissa. Se liikuu usein matalissa vesissä runsaan vasikasvillisuuden joukossa. Lajin ravintoa on plankton. Kala kutee huhti-toukokuussa. Lisääntymisaikana portugalinnokkasärjet muodostavat suuria kutuparvia. Sama naaras voi kutea muutaman koiraan kanssa. Portugalinnokkasärki luokitellaan silmälläpidettäväksi. Kantaa uhkaa elinympäristön heikkeneminen maatalouden aiheuttaman saastumisen ja patoamisen vuoksi ja vieraslajit.
Aiheesta muualla

Iberochondrostoma lusitanicum (peilipalvelin) FishBase. Froese, R. & Pauly, D. (toim.). (englanniksi)
Italian parlamenttivaalit 1968

Vaalitulosta esittävä diagrammi.
Italiassa pidettiin parlamenttivaalit 19. toukokuuta vuonna 1968. Vaalit voitti jälleen Italian kristillisdemokraattinen puolue, joka sai 39 % äänistä. Italian kommunistinen puolue sai äänistä 27 % ja sosialistipuolue PSI 14,5 %. Sosialisteille tulos oli tappio, ja he vetäytyivät vaalien jälkeen pois hallituksesta.
Thomas Crecquillon

Thomas Crecquillon
Thomas Crecquillon (1505? – 1557 Béthune?) oli ranskalais-flaamilaisen koulukunnan säveltäjä. Hän edusti Josquin Desprez’n ja Orlando di Lasson välistä sukupolvea. Hänet tunnetaan varsinkin chansoneistaan ja moteteistaan, joista ensin mainittuja hän sävelsi yli 200 ja jälkimmäisiä yli 100. Crecquillonin muuhun sävellystuotantoon kuuluu toistakymmentä messua ja kaksi lamentaatioiden sarjaa.
Crecquillon toimi asiakirjamerkintöjen mukaan ainakin vuonna 1540 maître de chapellena, joka vastasi uskonnollisen musiikin valitsemisesta, säveltämisestä ja esittämisestä Kaarle V:n palveluksessa. Vuonna 1547 tai 1548 Nicolaus Mameranus viittasi Crecquilloniin vain laulajana ja säveltäjänä. Maître de chapellen asemaan oli tuolloin siirtynyt Cornelius Canis. Crecquillon oli kaniikki Namurin St. Aubinissa, kunnes siirtyi kaniikiksi Dendermondeen vuonna 1552. Hän toimi kaniikkina myös Béthunessa vuonna 1555. Tielman Susato julkaisi Crecquillonin teoksen Le tiers livre de chansons (1544). Se oli ainoa säveltäjältä hänen elinaikanaan julkaistu teos.
Crecquillon kuoli todennäköisimmin ruttoepidemian uhrina Béthunessa vuonna 1557. Hänet tunnettiin taitavana polyfonian ja imitaation hyödyntäjänä.
Aiheesta muualla

IMSLP: nuotteja
Dragan Joksović

Dragan ”Jokso” Joksović (11. elokuuta 1956 – 4. helmikuuta 1998) oli ruotsalais-serbialainen ammattirikollinen. Hänet murhattiin Solvallan raviradan ravintolakatsomossa 4. helmikuuta 1998.
Poliisin mukaan Joksovićia voisi kutsua Tukholman "gangsterikuninkaaksi". Tästä huolimatta häntä ei milloinkaan tuomittu törkeistä rikoksista. Joksovićin ampui 20-vuotias Ruotsissa asunut suomalainen Janne Raninen. Mies ampui Joksovićiin lähietäisyydeltä neljä laukausta, joista kaksi osui päähän ja kaksi ylävartaloon. Raninen sai teostaan kahdeksan vuotta vankeutta.
Aiheesta muualla

Uutisointi MTV3:n verkkosivuilla
Uutisointi Turun sanomien verkkosivuilla
Massanvaihto

Massanvaihto on pohjanvahvistukseen kuuluva menetelmä, jossa maa-ainesta korvataan toisella. Massanvaihdossa voidaan korvata pilaantunut maa-aines puhtaammalla aineksella tai huonosti rakentamiseen soveltava maa-aines paremmalla.
Massanvaihdossa esimerkiksi löysä, huonosti kantava maa-aines poistetaan ja tilalle tuodaan paremmin kantavaa maa-ainesta. Massanvaihtoa käytetään teiden rakentamiseen ja muuhun maarakentamiseen tai vesirakentamiseen. Massanvaihtoa suunniteltaessa huomioon otettavia seikkoja ovat pehmeän maakerroksen paksuus, ympäröivän maaston ominaisuudet, ympäristötekijät ja työn toteutukseen kuuluvat turvallisuusseikat. Massanvaihto tapahtuu joko kaivamalla tai pengertämällä. Se toteutetaan kaivamalla, kun maa-ainesta voidaan kaivaa tiettyyn syvyyteen saakka. Joskus kuitenkin pehmeän maan syvyys on liian suuri massanvaihdon toteuttamiselle kaivamalla. Tällöin massanvaihto toteutetaan pengertämällä, jolloin pehmeää maakerrosta tiivistetään penkereeseen. Vesistöympäristössä, pääosin veden alaista maaperää muokattaessa pengertäminen voidaan tehdä ruoppaamalla. Massanvaihdossa käytettäviä maanrakennuskoneita ja välineitä ovat kaivinkoneet, kuljetusneuvot sekä maan tiivistämiseen ja levittämiseen käytettävät koneet ja välineet.
Inna (laulaja)

| Elena Alexandra Apostoleanu |
| --- | --- |
 Inna vuonna 2021.
Henkilötiedot
Syntynyt: 16. lokakuuta 1986 (ikä 38) Mangalia, Romania
Ammatti:  laulaja, lauluntekijä, tanssija, malli
Muusikko
Taiteilijanimi:  Inna
Laulukielet:  englanti, romania, espanja, ranska
Aktiivisena:  2007–
Tyylilajit:  dance, electropop, eurodance, house
Levy-yhtiöt:  Global Records 
Aiheesta muualla
innaofficial.com
  [ Muokkaa Wikidatassa ] [ ohje ]  
Inna (oikealta nimeltään Elena Alexandra Apostoleanu, s. 16. lokakuuta 1986 Mangalia, Romania) on romanialainen tanssimusiikin laulaja.
Innan esikoisalbumi Hot ilmestyi vuonna 2008 ja nousi listaykköseksi useissa maissa. Inna oli ehdolla parhaan laulajan ja parhaan singlen Eska-palkinnon saajaksi Puolassa. Lisäksi hän voitti vuoden 2009 MTV Romania Music Awardseissa useita eri palkintoja. Uransa aikana Inna on voittanut monia palkintoja. Hän oli myös ensimmäinen eurooppalainen naisartisti, joka sai YouTubessa yli miljardi katselukertaa. Inna on Romanian parhaiten myynyt artisti ja aikansa tunnetuimpia romanialaisia.
Diskografia

Hot (2009)
I Am the Club Rocker (2011)
Party Never Ends (2013)
Summer Days - EP (2014,  EP)
Inna (2015)
Nirvana (2017)
Yo (2019)
Heartbreaker (2020)
Champagne Problems (2022)
Just Dance (2023)
El Pasado (2024)
Inna Suomessa

Inna on esiintynyt useita kertoja myös Suomessa.
The Circus 23.2.2013
Weekend Festival 17.8.2013
Raumanmeren Juhannus 25.6.2016
The Circus 25.3.2017
Weekend Festival 4.8.2017
Weekend Festival Summer Tour 4.8.2018
The Circus 8.12.2018
The Circus 18.1.2020
Soundfest  9.6.2023
Kainuun Musiikkijuhlat 10.6.2023
Power Festival 4.8.2023
Aiheesta muualla

Kuvia tai muita tiedostoja aiheesta Inna (laulaja) Wikimedia Commonsissa
Innan kotisivut
YouTube-kanava
2261011 Inna (laulaja) Discogsissa. (englanniksi)
Salix (levy-yhtiö)

| Salix Ay |
| --- | --- |

Yritysmuoto:  yksityinen
Perustettu:  2001
Kotipaikka:  Tampere
Toimiala:  Musiikki & Viihde
Tuotteet:  Musiikki & Viihde
Kotisivu:  www.salix.fi
Infobox OKVirheellinen NIMI-arvo: 
Salix Ay on vuonna 2001 perustettu tamperelainen levy-yhtiö, joka julkaisee historiallisia äänitteitä vanhoista savikiekoista ja radionauhoista.
Yrityksen perustivat Jarmo Kantola, Timo Leppänen ja Hannu Saarinen. Salix julkaisee vanhoja äänitteitä CD-formaatissa. Yksi esimerkki on Yrjö Saarnion polkkayhtyeen tuotannosta joka on tähän astimilloin? ollut vain Yleisradion suojissa. Samoin Salix on julkaissut Yleisradion arkistosta harvinaista Onni Gideonin radionauhoituksia. Sopivien kappaleiden valinnassa käytetään hyödyksi lain mahdollisuutta julkaista yli 50 vuotta vanhaa musiikkia. Salix on saanut Esekin tukea Henry Theelin levyä varten.
Levymerkit

Fino
Aiheesta muualla

www.salix.fi
Yhdistyneen kuningaskunnan parlamenttivaalit 1966

Yhdistyneen kuningaskunnan parlamenttivaalit 1966 järjestettiin 31. maaliskuuta 1966. Vaaleissa valittiin parlamentin alahuoneen 630 jäsentä.
Aiheesta muualla

Kuvia tai muita tiedostoja aiheesta Yhdistyneen kuningaskunnan parlamenttivaalit 1966 Wikimedia Commonsissa
Hjalliksen kanssa

| Hjalliksen kanssa |
| --- | --- |
Tyyli:  keskusteluohjelma
Kestoaika:  30 min
Pääosissa:  Hjallis Harkimo
Alkuperämaa:   Suomi
Verkko:  MTV3
Esitetty:  27. tammikuuta 2011 – 20. toukokuuta 2016
Tuotantokausia:  6
Jaksoja:  61
Tuotanto
Tuottaja(t):  Pia Louhivuori
Vastaava(t) tuottaja(t):  Marika Makaroff
Tuotantoyhtiö(t):  FremantleMedia Finland
Aiheesta muualla
IMDb 
Hjalliksen kanssa (vuodesta 2013 syksyllä Hjallis) oli Hjallis Harkimon isännöimä keskusteluohjelma MTV3-kanavalla. Ohjelmassa Harkimo haastattelee talouden ja politiikan vaikuttajia sekä muita julkisuuden henkilöitä.
Ohjelman ensimmäinen tuotantokausi esitettiin 27. tammikuuta – 31. maaliskuuta 2011, toinen 8. maaliskuuta – 10. toukokuuta 2012 ja kolmas 7. maaliskuuta – 9. toukokuuta 2013. Syksyllä alkoi neljäs kausi, joka esitettiin 2. marraskuuta – 21. joulukuuta 2013 ja ohjelman nimeksi vaihdettiin Hjallis. Neljännellä kaudella poiketen vieraita on yhden sijasta kolme. Sarjan viides kausi esitettiin 26. syyskuuta – 19. joulukuuta 2014. Kuudes tuotantokausi alkoi 11. maaliskuuta 2016. Kuudennella kaudella joka jaksossa on kaksi vierasta.
Vieraat > Ensimmäinen tuotantokausi

| Jakso | Vieras | Esityspäivä |
| --- | --- | --- |
| 1. | Timo Soini | 27. tammikuuta 2011 |
| 2. | Jutta Urpilainen | 3. helmikuuta 2011 |
| 3. | Paula Lehtomäki | 10. helmikuuta 2011 |
| 4. | Alexander Stubb | 17. helmikuuta 2011 |
| 5. | Anni Sinnemäki | 24. helmikuuta 2011 |
| 6. | Antti Piippo | 3. maaliskuuta 2011 |
| 7. | Katri Helena | 10. maaliskuuta 2011 |
| 8. | Olli Rehn | 17. maaliskuuta 2011 |
| 9. | Paavo Väyrynen | 24. maaliskuuta 2011 |
| 10. | Jyrki Katainen | 31. maaliskuuta 2011 |
Vieraat > Toinen tuotantokausi

| Jakso | Vieras | Esityspäivä |
| --- | --- | --- |
| 11. | Tarja Halonen | 8. maaliskuuta 2012 |
| 12. | Eero Heinäluoma | 15. maaliskuuta 2012 |
| 13. | Mauri Pekkarinen | 22. maaliskuuta 2012 |
| 14. | Janne Ahonen | 29. maaliskuuta 2012 |
| 15. | Raimo Sailas | 5. huhtikuuta 2012 |
| 16. | Jyrki Katainen | 12. huhtikuuta 2012 |
| 17. | Paavo Arhinmäki | 19. huhtikuuta 2012 |
| 18. | Antero Mertaranta | 26. huhtikuuta 2012 |
| 19. | Ilkka Kanerva | 3. toukokuuta 2012 |
| 20. | Sofi Oksanen | 10. toukokuuta 2012 |
Toisen tuotantokauden keskikatsojamäärä oli 400 000. Tuotantokauden ensimmäistä, katsotuinta jaksoa seurasi 700 000 katsojaa.
Vieraat > Kolmas tuotantokausi

| Jakso | Vieras | Esityspäivä |
| --- | --- | --- |
| 21. | Matti Nykänen | 7. maaliskuuta 2013 |
| 22. | Merja Kyllönen | 14. maaliskuuta 2013 |
| 23. | Stephen Elop | 21. maaliskuuta 2013 |
| 24. | Panu Rajala | 28. maaliskuuta 2013 |
| 25. | Jyrki Katainen | 4. huhtikuuta 2013 |
| 26. | Jutta Urpilainen | 11. huhtikuuta 2013 |
| 27. | Björn Ulvaeus | 18. huhtikuuta 2013 |
| 28. | Juha Sipilä | 25. huhtikuuta 2013 |
| 29. | Jukka Jalonen | 2. toukokuuta 2013 |
| 30. | Timo Soini | 9. toukokuuta 2013 |
Vieraat > Neljäs tuotantokausi

| Jakso | Vieraat | Esityspäivä |
| --- | --- | --- |
| 31. | Lauri Tähkä Jouni Hynynen Riku Korhonen | 2. marraskuuta 2013 |
| 32. | Hannu Kailajärvi & Tiina Wartti Peter Fryckman Jukka Peltomäki | 9. marraskuuta 2013 |
| 33. | Rosa Meriläinen Merja Kyllönen Leena Harkimo | 16. marraskuuta 2013 |
| 34. | Toni Nieminen Anu Harkki Ilkka Kantola | 23. marraskuuta 2013 |
| 35. | Henna Kalinainen Katariina Souri Tuomas Enbuske | 30. marraskuuta 2013 |
| 36. | Manuela Bosco Kaija Juurikkala Aki Yrjänä | 7. joulukuuta 2013 |
| 37. | Mikael Pentikäinen Pekka Heikkinen Ringa Ropo | 14. joulukuuta 2013 |
| 38. | Heikki Kovalainen Maija Vilkkumaa Arman Alizad | 21. joulukuuta 2013 |
Vieraat > Viides tuotantokausi

| Jakso | Vieras | Esityspäivä |
| --- | --- | --- |
| 39. | Teemu Selänne | 26. syyskuuta 2014 |
| 40. | Taru Tujunen | 3. lokakuuta 2014 |
| 41. | Vesa-Matti Loiri | 10. lokakuuta 2014 |
| 42. | Jarno Laasala | 17. lokakuuta 2014 |
| 43. | Jere Karalahti | 24. lokakuuta 2014 |
| 44. | Kaija Koo | 31. lokakuuta 2014 |
| 45. | Aku Hirviniemi | 7. marraskuuta 2014 |
| 46. | Alexander Stubb | 14. marraskuuta 2014 |
| 47. | Antti Rinne | 21. marraskuuta 2014 |
| 48. | Pekka Perä | 28. marraskuuta 2014 |
| 49. | Jari Sillanpää | 5. joulukuuta 2014 |
| 50. | Matti Vanhanen | 12. joulukuuta 2014 |
| 51. | Päivi Räsänen | 19. joulukuuta 2014 |
Vieraat > Kuudes tuotantokausi

| Jakso | Vieraat | Esityspäivä |
| --- | --- | --- |
| 52. | Cheek Juha Sipilä | 11. maaliskuuta 2016 |
| 53. | Petteri Orpo Ville Haapasalo | 18. maaliskuuta 2016 |
| 54. | Irja Askola Jenni Vartiainen | 25. maaliskuuta 2016 |
| 55. | Sami Hedberg Aino-Kaisa Pekonen | 1. huhtikuuta 2016 |
| 56. | Iiro Seppänen Ville Niinistö | 8. huhtikuuta 2016 |
| 57. | Heikki Kinnunen Liisa Jaakonsaari | 15. huhtikuuta 2016 |
| 58. | Valtteri Bottas Björn Wahlroos | 22. huhtikuuta 2016 |
| 59. | Jenni Kokander Timo Soini | 29. huhtikuuta 2016 |
| 60. | Jaajo Linnonmaa Paavo Väyrynen | 13. toukokuuta 2016 |
| 61. | Esa Tikkanen Maria Sid | 20. toukokuuta 2016 |
Aiheesta muualla

Hjallis-ohjelman verkkosivut (Arkistoitu – Internet Archive)
Deseretin aakkoset

Deseretin aakkoset (engl. The Deseret alphabet) oli englannin kieleen 1800-luvun puolivälissä luotu äänteenmukainen kirjoitusjärjestelmä. Kirjoitusjärjestelmän kehitti tuolloisen Deseretin territorion alueella toimineen Deseretin yliopiston (sittemmin Utahin yliopisto) toimikunta Myöhempien Aikojen Pyhien Jeesuksen Kristuksen kirkon presidentin Brigham Youngin johdolla.
Kirjaimiston tarkoituksena oli helpottaa alueella muuttavien siirtolaisten - Myöhempien Aikojen Pyhien Jeesuksen Kristuksen kirkon lähetyssaarnaajat kehottivat tuohon aikaan kirkkoon liittyneitä muuttamaan Ison Suolajärven laaksoon vahvistamaan paikallisia mormoniasutuksia - kielten opiskelua. Englannin kielen  latinalaisiin aakkosiin perustuva oikeinkirjoitusjärjestelmähän on osin vanhentunut ja hyvin työläs oppia, minkä takia uuden, äänteenmukaisen kirjoitusjärjestelmän kehittämisen ajateltiin helpottavan uuden kielen omaksumista. Deseretin aakkosto oli laadittu nimenomaan englannin kielen äännejärjestelmän mukaan, mutta sillä olisi voinut kirjoittaa myös muita kieliä - joko sellaisenaan tai erikoismerkkien turvin.
Esimerkki kirjaimistosta, painettu 1868.  Teksti alkaa sanoilla "One of the worst habit[s]" ("Eräs pahimmista tavoista...")
Erikoismerkistöjen ja muunneltujen aakkosten käyttö oli periaatteessa tuttua mormonismin historiasta, olihan Mormonin kirja Joseph Smithin mukaan laadittu "uudistetulla egyptin kielellä". Deseretin aakkosilla ladottiin kaksi lukemistoa, Mormonin kirjan alkuosa (1. Nefistä Omniin) sekä hyvin pienenä, vain muutaman kappaleen painoksena koko Mormonin kirja. Lisäksi paikallisessa, Deseret News -nimisessä lehdessä julkaistiin latinalaisten aakkosten lisäksi myös Deseretin aakkosilla kirjoitettuja artikkeleita. Aakkosia käytettiin myös jonkin verran paikallisissa mitaleissa, kolikoissa ja muistomerkeissä.
Uuteen kirjaimistoon asetetut toiveet eivät kuitenkaan täyttyneet. Suurin osa alueella muuttaneista siirtolaisista oli eurooppalaisia, jotka olivat tottuneet käyttämään latinalaista kirjaimistoa, ja uuden mielikuvituksellisen kirjoitusjärjestelmän oppiminen oli heille englannin oikeinkirjoituksen oppimista haastavampaa. Lisäksi laajamittainen painatustoiminta Deseretin aakkosilla olisi käynyt hyvin kalliiksi. Projektista luovuttiin vähitellen.
Deseretin aakkoset taulukkomuodossa

Isojen ja pienten kirjainten välillä on vain kokoero, ei muuta eroa.
| Glyph | Name | IPA | Glyph | Name | IPA | Glyph | Name | IPA | Glyph | Name | IPA |
| --- | --- | --- | --- | --- | --- | --- | --- | --- | --- | --- | --- |
| 𐐀 𐐨  | Long I | /i/  | 𐐁 𐐩  | Long E | /eɪ/ | 𐐂 𐐪  | Long A | /ɑ/  | 𐐃 𐐫  | Long Ah | /ɔ/  |
| 𐐄 𐐬  | Long O | /oʊ/ | 𐐅 𐐭  | Long Oo | /u/  | 𐐆 𐐮  | Short I | /ɪ/  | 𐐇 𐐯  | Short E | /ɛ/  |
| 𐐈 𐐰  | Short A | /æ/  | 𐐉 𐐱  | Short Ah | /ɒ/  | 𐐊 𐐲  | Short O | /ʌ/  | 𐐋 𐐳  | Short Oo | /ʊ/  |
| 𐐌 𐐴  | Ay | /aɪ/ | 𐐍 𐐵  | Ow | /aʊ/ | 𐐎 𐐶  | Wu | /w/  | 𐐏 𐐷  | Yee | /j/  |
| 𐐐 𐐸  | H | /h/  | 𐐑 𐐹  | Pee | /p/  | 𐐒 𐐺  | Bee | /b/  | 𐐓 𐐻  | Tee | /t/  |
| 𐐔 𐐼  | Dee | /d/  | 𐐕 𐐽  | Chee | /t͡ʃ/ | 𐐖 𐐾  | Jee | /d͡ʒ/ | 𐐗 𐐿  | Kay | /k/  |
| 𐐘 𐑀  | Gay | /g/  | 𐐙 𐑁  | Ef | /f/  | 𐐚 𐑂  | Vee | /v/  | 𐐛 𐑃  | Eth | /θ/  |
| 𐐜 𐑄  | Thee | /ð/  | 𐐝 𐑅  | Es | /s/  | 𐐞 𐑆  | Zee | /z/  | 𐐟 𐑇  | Esh | /ʃ/  |
| 𐐠 𐑈  | Zhee | /ʒ/  | 𐐡 𐑉  | Er | /ɹ/  | 𐐢 𐑊  | El | /l/  | 𐐣 𐑋  | Em | /m/  |
| 𐐤 𐑌  | En | /n/  | 𐐥 𐑍  | Eng | /ŋ/  | 𐐦 𐑎  | Oi | /ɔɪ/ | 𐐧 𐑏  | Ew | /ju/ |
Ágios Geórgios

Ágios Geórgios (kreik. Άγιος Γεώργιος, suom. ”Pyhä Georgios”) voi viitata seuraaviin paikkoihin Kreikassa tai Kyproksella:
Paikkakuntia

Ágios Geórgios, kylä Korfun saarella Pohjois-Korfun kunnassa Jooniansaarten alueella
Ágios Geórgios, kylä Kreetan saarella Oropédio Lasithíoun kunnassa Lasíthin alueyksikössä
Ágios Geórgios, kylä Thíran saarella Santorínin saariryhmässä Etelä-Egean saarten alueella
Ágios Geórgios, Vólvin kunnan kunnallisyksikkö Thessalonikin alueyksikössä Keski-Makedonian alueella
Ágios Geórgios Tymfristoú, kylä Makrakómin kunnassa Fthiotiin alueyksikössä Keski-Kreikan alueella
Saaria

Ágios Geórgios, saari Argo-Saronisten saarten saariryhmässä lähellä Hydraa
Ágios Geórgios, saari Argo-Saronisten saarten saariryhmässä Salamiin saaren rannikolla
Ágios Geórgios, saari Dodekanesian saariryhmässä lähellä Kastelórizoa
Ágios Geórgios, saari Dodekanesian saariryhmässä lähellä Pátmosta
Ágios Geórgios, saari Korintinlahdessa
Ágios Geórgios, saari Kykladien saariryhmässä lähellä Kímolosta
Ágios Geórgios, saari Pohjoisen Egean saarten saariryhmässä Lesboksen pohjoisrannikolla
Ágios Geórgios, saari Pohjoisen Egean saarten saariryhmässä Lesboksen etelärannikolla
Ágios Geórgios, saari Pohjoisten Sporadien saariryhmässä lähellä Alónnisosta
Ágios Geórgios, pieni saari Kyproksen rannikolla
Ágios Andréas eli Ágios Geórgios, saari Jooniansaarten saariryhmässä lähellä Zákynthosta
Báos eli Ágios Geórgios, saari Kykladien saariryhmässä lähellä Mýkonosta
Griá eli Ágios Geórgios, saari Dodekanesian saariryhmässä lähellä Ródosta
Muita paikkoja

Ágios Geórgios, minolaisen huvilan arkeologinen kohde Kreetan saarella Siteían kunnassa Lasíthin alueyksikössä
Pyhän Georgioksen kirkko (Naós Agíou Georgíou), useita kirkkoja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Agios Georgios”, voi hakea sivunnimihaulla, laajalla sivunnimihaulla tai tekstihaulla.
Jehovan todistajien hallintoelin

Jehovan todistajien hallintoelin on Jehovan todistajat -uskontokunnan korkeinta päätösvaltaa käyttävä taho. Se muun muassa päättää liikkeen raamatuntulkinnasta. Jehovan todistajat uskovat, että hallintoelimellä on Jumalan antama tehtävä toimia uskonnollisten totuuksien ja oikeiden raamatuntulkintojen välittäjänä ihmiskunnalle. Vuoden 2012 marraskuussa ilmoitettiin oppimuutos, jonka mukaan hallintoelin on Matteuksen evankeliumin 24. luvussa mainittu "uskollinen ja ymmärtäväinen orja", joka jakaa "palvelijoille ruokaa oikeaan aikaan". Tähän asti uskollinen ja ymmärtäväinen orja oli tulkittu viittaukseksi 144 000 "hengestä siinneeseen" eli "pieneen laumaan".
Hallintoelimen kokouksista ei juurikaan jaeta tietoa ulkopuolisille. 1970-luvun hallintoelimen kokouksia ja toimia kuvaa Raymond Franz kirjassaan Crisis of Conscience. Hän on entinen Jehovan todistajien hallintoelimen jäsen.